**MOKYMO SUTARTIS**

**DĖL VIDURINIO UGDYMO PROGRAMOS**

**201.....m …………..mėn…..d. Nr….**

Vilniaus Sofijos Kovalevskajos gimnazija, kodas 304075188, Dūkštų g. 30, LT-07171 Vilnius, atstovaujama gimnazijos l. e. pareigas direktorės Astos Marinaitės ir

tėvas (globėjas) bei mokinys …………………………………………………………………….........................................

( tėvo (globėjo, rūpintojo) vardas, pavardė,

………………………………………………………………………………………………………....................................

(adresas, telefono Nr.)

………………………………………………………………………………………………………....................................

( mokinio vardas, pavardė, klasė, adresas, telefono Nr.)

sudaro šią sutartį:

1. **Sutarties objektas**

**Vilniaus Sofijos Kovalevskajos gimnazija įsipareigoja** ugdyti…………………………………………..........................

(mokinio vardas, pavardė)

pagal vidurinio ugdymo programą (kodas 301001001) ir pagal galimybes sudaryti sąlygas tenkinti jo(jos) saviraiškos poreikius.

**II. Sutarties šalių įsipareigojimai:**

1. **Gimnazija įsipareigoja:** 
   1. Teikti nemokamą kokybišką, valstybinius standartus atitinkantį išsilavinimą.
   2. Užtikrinti saugumą ugdymo procese, ugdyti dorovines, pilietines, tautines bei patriotines nuostatas.
   3. Objektyviai vertinti mokymosi pasiekimus ir pažangą, nuolat teikti informaciją tėvams (globėjams,rūpintojams) apie vaiko (globotinio) mokymosi ir pažangos rezultatus, pamokų lankomumą ir elgesį.
   4. Prireikus suteikti psichologinę, socialinę, pedagoginę, specialiąją pedagoginę pirminę medicinos pagalbą, užtikrinant pagalbos kokybę, korektišką informacijos panaudojimą.
   5. Sudaryti sąlygas mokiniams naudotis valgykla, biblioteka, skaitykla, sporto sale, aikštynais, internetu bei lankyti neformaliojo švietimo užsiėmimus savo poreikiams tenkinti ar saviraiškai ugdyti.
   6. Aprūpinti reikiamais vadovėliais.
   7. Sudaryti sąlygas mokiniams naudotis Švietimo įstatymo ir Bendrųjų ugdymo planų suteiktomis teisėmis.
   8. Laiku išduoti mokiniams dokumentus.
   9. Taikyti šias mokinių skatinimo priemones: auklėtojo/kuratoriaus, mokytojo, gimnazijos vadovybės padėką, pagyrimą, gimnazijos padėką tėvams, padėkos raštą, išvykas, ekskursijas.
   10. Taikyti šias mokinių drausminimo priemones:
       1. Drausminių priemonių sistema: pastaba žodžiu, svarstymas klasės kolektyve, individualus klasės auklėtojo/kuratoriaus pokalbis, pastaba elektroniniame dienyne.
       2. Mokiniams gali būti skiriamos tokios gimnazijos direktoriaus drausminės nuobaudos: įspėjimas, papeikimas, griežtas papeikimas, svarstymas Mokytojų tarybos posėdyje, svarstymas Gimnazijos tarybos posėdyje, dalyvaujant mokinių tėvams, šalinimas iš gimnazijos ypatingais atvejais (sunkus nusikaltimas, piktybinis mokinio elgesio taisyklių laužymas), gavus Švietimo skyriaus pritarimą.
   11. Reikalauti atlyginti už padarytą žalą gimnazijai.
   12. Gimnazija neatsako už asmeninių daiktų saugumą.
2. **Tėvas (globėjas, rūpintojas) įsipareigoja:**
   1. Užtikrinti punktualų lankymą, nedelsiant informuojant apie praleistų pamokų priežastis.
   2. Nuolat domėtis vaiko ugdymo rezultatais, bendradarbiauti su gimnazijos pedagogais kontroliuojant ir taisant vaiko elgesį, gerinant jo mokymąsi.
   3. Aprūpinti vaiką individualiomis mokymo priemonėmis, sportine apranga, užtikrinant, kad vaikas ateitų švariai apsirengęs bei nusiprausęs.
   4. Tėvai sutinka, kad gimnazijoje vaikui būtų atlikti asmens higienos patikrinimai.
   5. Talkinti ir paremti tvarkant gimnazijos aplinką, klasę, organizuojant renginius, aktyviai dalyvauti juose.
   6. Tėvai (globėjai, rūpintojai) sutinka, kad jų vaiko nuotraukos ar filmuota medžiaga būtų skelbiama gimnazijos interneto puslapyje ar stende norint viešinti gimnazijos veiklą.
   7. Atlyginti vaiko padarytą žalą mokyklai (pagal Civilinio kodekso 6.275 str.).
   8. Neprieštarauti, kad pedagoginis darbuotojas ar mokyklos administracijos darbuotojas esant įtarimui dėl drauždiamų daiktų turėjimo (daiktai (reikmenys), gaminiai ar medžiagos, kurių apyvarta uždrausta arba ribojama Lietuvos Respublikos įstatymų ar kitų teisės aktų saugumo, sveikatos apsaugos ir kitais visuomenės poreikiais: šaltieji ginklai, narkotinės ir psichotropinės medžiagos, alkoholis, tabako gaminiai, elektroninės cigaretės it kt.) gali tikrinti mokinio asmeninius daiktus.
3. **Mokinys įsipareigoja:**
   1. Punktualiai lankyti pamokas, klasės valandėles, laiku atsiskaityti už praleistas pamokas, pagal savo gebėjimus ir poreikius stropiai mokytis, siekti ugdymosi pažangos ir įgyti išsilavinimą.
   2. Pasirinkti dorinio ugdymo dalyką - tikybą ar etiką.
   3. Apsirūpinti individualiomis mokymo priemonėmis, (skaičiuotuvais, pratybų sąsiuviniais, rašymo priemonėmis, dailės ir technologijų pamokoms reikalingomis priemonėmis ir kt.), nesinešti į mokyklą su mokymusi nesusijusių daiktų.
   4. Laikytis gimnazijos darbo tvarkos reikalavimų, vykdyti teisėtus Gimnazijos pedagogų, administracijos ir savivaldos institucijų įpareigojimus.
   5. Pagarbiai elgtis su bendraamžiais, vyresniaisiais bei kitais gimnazijos bendruomenės nariais.
   6. Pamokų ir pertraukų metu dėvėti mokyklinę uniformą ir bei turėti mokinio pažymėjimą. Apranga, šukuosena, makiažas, papuošalai, manikiūras turi būti kuklūs, netrikdyti aplinkinių. Papuošalai neturi kelti pavojaus asmens saugumui.
   7. Užtikrinti, kad vaikai virtualioje erdvėje neskleistų kitų asmenų privatumą pažeidžiančios informacijos. Pamokų metu nesinaudotų mobiliojo ryšio priemonėmis, neįrašinėtų kitų bendruomenės narių pokalbių, nefilmuotų.
   8. Nevartotų ir neplatintų narkotinių ir psichotropinių medžiagų, alkoholio, tabako gaminių, elektroninių cigarečių.
   9. Nesikviestų į gimnaziją pašalinių asmenų.
   10. Neatvykus į pamokas, tą pačią dieną informuotų klasės auklėtoją/kuratorių ar gimnazijos administraciją.
   11. Laiku (iki rugsėjo 15 d) pasitikrinti sveikatą ir pateikti gimnazijai reikiamą informaciją.
   12. Konsultuotis su gimnazijos psichologu dėl galimų psichologinių, asmenybės ir ugdymosi problemų, bendradarbiauti jas sprendžiant (esant reikalui).
   13. Talkinti gimnazijai tvarkant jos aplinką, organizuojant renginius, dalyvauti privalomoje socialinėje veikloje.
   14. Tausoti gimnazijos turtą, atlyginti jai padarytą žalą (pagal Civilinio kodekso 6.275 str. ).
4. **Sutarties įsigaliojimas, galiojimas , keitimas ir nutraukimas:**
   1. Sutartis sudaryta ……2….metams, įsigalioja nuo jos pasirašymo dienos ir galioja, kol mokinys baigs vidurinio ugdymo programą.
   2. Atskiru šalių susitarimu sutartis gali būti pakoreguota.
   3. Gimnazija pasilieka teisę vienašališkai nutraukti sutartį tik dėl Švietimo įstatymo 29 str. 10 dalyje nurodytų priežasčių (kai mokinys pašalinamas iš mokyklos).
   4. Sutartis laikoma nutraukta vienai iš šalių vienašališkai pareiškus apie jos nutraukimą arba šiurkščiai pažeidus sutarties sąlygas.
   5. Kai sutartis nutraukiama Gimnazijos iniciatyva, apie sutarties nutraukimą mokinys ir mokinio tėvai informuojami raštu.
5. **Ginčų sprendimas.**
   1. Ginčai dėl šios sutarties sprendžiami šalių susitarimu. Šalims nesusitarus, ginčai sprendžiami Mokyklos taryboje, atskirais atvejais – LR teisės aktų numatyta tvarka.
   2. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

**Pastabos:**

Sutartį su 16-18 metų asmenimis pasirašo ir mokinys, ir vienas iš tėvų (globėjų, rūpintojų).

Sutarties šalių parašai:

L.e. direktoriaus pareigas Asta Marinaitė

(vardas, pavardė)

Mokinys ……………………………….

(vardas, pavardė)

Su sutarties sąlygomis sutinku. Iškilus pedagoginėms psichologinėms problemoms leidžiu savo sūnui/dukrai individualiai konsultuotis su gimnazijos psichologu.

Tėvas (globėjas, rūpintojas) ………………………………..

( vardas, pavardė)